CELEX: 62019TN0654
Language: da
Date: 2019-09-30 00:00:00
Title: Sag T-654/19: Sag anlagt den 30. september 2019 – FF mod Kommissionen

25.11.2019   
            
            
               DA
            
            
               Den Europæiske Unions Tidende
            
            
               C 399/86
            
         
      Sag anlagt den 30. september 2019 – FF mod Kommissionen
      (Sag T-654/19)
      (2019/C 399/105)
      Processprog: fransk
      
         Parter
      
      
         Sagsøger: FF (ved advokat A. Fittante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Europa-Kommissionen har gjort indgreb i sagsøgerens ret til respekt for ære, ret til respekt for privatliv og familieliv, ret til eget billede samt ret til værdighed som følge af den ikke-tilladte brug af et billede af ham iblandt flere fotos, som Kommissionen har foreslået som sundhedsadvarsler på tobaksvarers emballage i henhold til Kommissionens delegerede direktiv 2014/14/EU.
               
            
                  —
               
               
                  Europa-Kommissionen tilpligtes omgående at ophøre med at anvende det omtvistede foto i Unionen og at tilbagekalde alle tobaksvarer, der er disponible for salg de steder, som har tilladelse til at sælge sådanne varer, der er udsmykket med et billede af sagsøgeren.
               
            
                  —
               
               
                  Sagsøgeren gives ret til at uddybe sine krav om erstatning for den økonomiske og ikke-økonomiske skade, som sagsøgeren har lidt efter tilvejebringelsen af den sagkyndige udtalelse, der under et særskilt søgsmål er begæret udarbejdet, og efter at Europa-Kommissionen har oplyst, hvor mange emballager med det omtvistede billede, der er solgt i Unionen.
               
            
                  —
               
               
                  Europa-Kommissionen tilpligtes at betale sagsomkostningerne, herunder de i forbindelse med sagen påløbne omkostninger, og det bemærkes i denne forbindelse, at sagsøgeren har ansøgt om retshjælp.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren påberåbt sig et eneste anbringende om tilsidesættelse af de grundlæggende rettigheder, der er anerkendt i Den Europæiske Unions charter om grundlæggende rettigheder, og som sikrer enhver persons ret til respekt for sin værdighed og ret til respekt for sit privatliv og familieliv.